open-index/open-wikipedia-markdown huggingface dataset:
Metro de París

O **Metro de París** (en francés *Métro de Paris*) ye o rete de transporte publico de ferrocarril subterraneo existent en a ciudat de París (Francia) que da servicio en a ciudat y a cualques comunas mugants. Dentro d'a ciudat tien una gran densidat de garas y linias que contrasta con o chicot numero d'as mesmas que se distribuyen per l'aria metropolitana.

Ye un d'os simbolos d'a ciudat, influenciado en os suyos inicios per o art nouveau caracteristico d'as suyas garas, o primer tramo s'acabó de construyir o 19 de chulio de 1900, mientres a celebración d'a Exposición Universal y os Chuegos Olimpicos, por o que ye o seiseno rete de metro mas antigo d'o mundo, nomás per dezaga de Chicago, Boston, Glasgow, Budapest y Londres, en tien 16 linias, 303 garas d'as que 24 son en superficie pero ye un rete encara en ampliación.

## Rete

## Vinclos externos

* Pachina d'o Metro de París.
Chaime I d'Urchel

**Chaime I d'Urchel** (Zaragoza, Aragón, 1321 - Barcelona, Catalunya, 15 de noviembre de 1347) estió conte d'Urchel, vizconte d'Àger y barón d'Alcoleya de Cinca, Entenza y Antillón entre os anyos 1328 y 1347.

## Orígens familiars
Yera fillo d'o rei d'Aragón Alifonso IV y a suya muller a reina consort y  condesa d'Urchel Tresa d'Entenza. Se casó con Cecilia I d'Urchel y, en morir en 1336 o suyo suegro, o conte Bernal VIII de Comenge, reivindicó, sin garra exito, os dreitos d'a suya muller a la succesión d'iste condau.

## Relacions con la cort

As intrigas d'a suya madrastra, Alionor de Castiella, provocoron a perdua d'una buena parti d'os dominios condals (Alòs, Ivars, Meià...) buena parti d'os cuals pasoron a os fillos d'ista, os infants Ferrando y Chuan.

Como procurador cheneral d'o reino, estió leyal a o suyo chirmán, o rei Pero IV d'Aragón, metendo-se en cuantas ocasions en contra d'a suya chirmana Constanza d'Aragón y d'Entenza, reina consort de Mallorca. Pero, dimpués, Pero lo Ceremonioso proclamó hereua a la suya filla primochenita, a infanta Constanza d'Aragón y de Navarra, desheredando asinas a Chaime I d'Urchel, que yera l'hereu d'os reinos si Pero moriba sin fillos varons. Chaime marchó ta Zaragoza y encabezó a revuelta nobiliaria d'a Unión Aragonesa, ya que como barón d'Entenza yera tamién un noble aragonés. Ista revuelta levó enta la guerra d'a Unión.

## Casamiento y descendients
En 1336 se casó con Cecilia de Comenche, hereua d'o condau de Comenche, y con qui tenió a: 
* Pero II d'Urchel (1340-1408), conte d'Urchel
* Isabel d'Urchel y Aragón, que se casó con Hugo II de Cardona

Morió en Barcelona o 19 de noviembre de 1347, a os 27 anys, mientres as celebracions d'as segundas nupcias d'o rei con Alionor de Portugal, a causa d'una malautía. Os remors d'enverenamiento induciu por o rei, que circulaban ya en a epoca, no teneban garra fundamento.

O condau paso a mans d'a suya muller, Cecilia I d'Urchel.

## Referencias

## Bibliografía
*  "Gran Enciclopedia Catalana", texto de Miquel Coll i Alentorn, p.&nbsp;736 (ISBN 84-85194-00-4)
Juan Pablo Bonet

**Juan Pablo Bonet**, naixiu de Torres de Berrellén (Aragón) l'octubre de 1573, yera un pedagogo que treballó en o campo d'a educación d'os xordos, d'a cual estió un d'os pioners. Creyó lo metodo d'a lectura labial.

## Obras
*  *Reduction de las letras y Arte para enseñar á ablar los Mudos*, 1620, Madrit: Francisco Abarca de Angulo editor

## Vinclos externos
*  ''Reduction de las letras y Arte para enseñar á ablar los Mudos'' en a pachina web d'a Biblioteca Virtual Miguel de Cervantes.

## Referencias
Cecilia I d'Urchel

**Cecilia I d'Urchel** u **Cecilia I de Comenche-Turena** (? - 1384) estió vizcontesa de Turena y contesa d'Urchel. Yera filla de Bernardo VIII de Comenche y de Marta de L'Isla en Jordan, filla de Bernal IV, sinyor de L'Isla en Jordan y Margarita de Foix. En 1336 se casó con Chaime I d'Urchel, trayendo como dote o vizcondau de Turena. Tenioron dos fillos

Tamién yera hereua d'o condau de Comenche por a muerte d'o suyo chirmán Chuan I (1339), pero os suyos dreitos fuoron usurpaus por o suyo tio Pero Ramón I conte de Comenche, debant d'a pasividat d'o suyo cunyau Pero III d'Aragón, que no querió enfrontinar-se con una guerra.

Tampoco no pudo fer valer os suyos dreitos sobre o condau de Pallars (1343). Viuda (1347), gubernó con eficacia o condau d'Urchel entre a minoria d'edat d'o suyo fillo Pero II y aconsiguió acotolar as deudas contraitas por o suyo mariu pa financiar o movimiento d'a Unión Aragonesa.

## Bibliografía
*  Gran enciclopedia Catalana, tom. IV, Eulàlia Duran, p.&nbsp;789 (ISBN 84-300-5515-0)
Tesla Model 3

**Tesla Model 3** ye un auto electrico d'o segmento D desarrollau por Tesla, Inc. que se fabrica en Fremont, California, Estaus Unius.

A presentación mundial se fació lo 31 de marzo de 2016 y las primeras 30 entregas s'efectuoron lo 28 de chulio de 2017.​

A versión "Performance" tien una autonomía de 499&nbsp;km seguntes l'EPA. Tien dos motors, un en cada eixe, que le proporcionan tracción total y una potencia combinada de 379&nbsp;kW (515 CV). Accelera de 0 a 100&nbsp;km/h en 3,4 segundos. A velocidat maxima ye de 260&nbsp;km/h.

En 2018 lo Tesla Model 3 estió l'auto premium mas vendiu en Estaus Unius.

En 2018 y en 2019 estió lo modelo electrico mas vendiu en o mundo. En 2019 lo Tesla Model 3 estió lo seteno turismo mas vendiu en Estaus Unius con 154 836 unidaz.

En agosto de 2021 superó lo millón d'unidaz vendidas.

## Referencias
Río Sotón

O **río Sotón** ye un río afluent por a izquierda d'o río Galligo. En o suyo curso ye particularment important l'entibo d'a Sotonera.

## Entibo d'a Sotonera

L'entibo d'a Sotonera ye un laco en o río Sotón creyau por una entiba en o río con a fin de servir como fuent d'a canal de Monegros.

L'entibo s'ha convertiu en un habitat pa aus aquaticas, tartugas y bivalvos y s'ha convertiu en una zona d'intrés listada como un habitat important por a Sociedat Espanyola d'Ornitolochía dende 1987 asinas como por o gubierno d'Aragón.

O laco Sotonera, un laco d'hidrocarburos en Titán, a luna de Saturno, recibió o suyo nombre en honor d'iste entibo en 2007.

## Referencias
Javier Giralt Latorre

**Javier Giralt Latorre** (Barcelona, 1967) ye un filologo de luenga catalana y profesor d'a Universidat de Zaragoza.

Formó parte d'o Consello Superior d'as Luengas d'Aragón (2010-2013); dende 2016 ye miembro d'a Comisión de Toponimia d'o Gubierno d'Aragón, dende 2018 ye vocal d'a chunta directiva de l'Asociación Internacional de Luenga y Literatura Catalanas (AILLC) y dende 2021 president de l'Academia Aragonesa d'a Luenga.

## Obras
* *Aragonés y catalán en la historia lingüística de Aragón*, 2020, ISBN 9788413400945
* *Llibre de testaments (1398-1429) d'en Pere Oriola, notari de Fondespatla: edició i estudi lingüístic*, 2019, ISBN 978-84-96053-95-3.
* *Lèxic de la Llitera*, 2005, ISBN 84-9743-146-4.
* *Aspectos gramaticales de las hablas de La Litera*, 1998.

## Vinclos externos
*Obras de Javier Giralt Latorre en ''Dialnet''.

## Referencias
María Teresa Moret Oliver

**María Teresa Moret Oliver** (Mequinenza, 1974) ye una filologa de luenga catalana y profesora d'a Universidat de Zaragoza.

Dende 2021 fa parti de l'Academia Aragonesa d'a Luenga.

## Obras
* *Llengua i societat a la Franja. Anàlisi de l’Enquesta d’usos lingüístics (2004-2014)*.
* *El pleito del guiaje ganadero de Ribagorza (1316-1319). Edición y estudio histórico-lingüístico.*, 2014.
* *El repte d'investigar a la Franja d'Aragó. Jornada de l'Associació Internacional de llengua i literatura catalanes a Saragossa (28 d'octubre de 2016)*, 2016.
* *“Sie manifesta cosa a tots hòmens”. El català del segle XIV en textos notarials del Matarranya (Terol)*.

## Vinclos externos
*Obras de María Teresa Moret Oliver en ''Academia.edu''.

## Referencias
Avenida de Sant Chusé

L**'avenida de Sant Chusé** (en castellano *Avenida de San José*) ye una avenida d'a ciudat aragonesa de Zaragoza que comunica los barrios de Torrero y Sant Chusé con o centro de Zaragoza. Ye una d'as prencipals vías d'o barrio de Sant Chusé de conchunta con l'avenidas de Tenor Fleta y Miguel Servet.

## Referencias
Constant de Planck

A **constant de Planck** (de simbolo *h*), ye una constant fisica fundamental que caracteriza a cuantización d'a naturaleza. A suya valor exacta ye extremadament chiqueta en unidaz d'o Sistema Internacional:
h=6,626\ 070\ 15 \times10^{-34}\ \mbox{J}\cdot\mbox{s}

Ye una constant fisica que desempenya un paper central en a teoría d' a mecanica cuantica y recibe o suyo nombre d'o suyo descubridor, o fisico y matematico alemán Max Planck, un d'os pais de dita teoría.

A enerchía d'un fotón ye igual a la suya frecuencia multiplicada per a constant de Planck. A causa d'a equivalencia masa-enerchía, a constant de Planck tamién relaciona a masa con a frecuencia.

## Referencias
Longaria de Planck

En fisica, la **longaria de Planck**, denotada *ℓP*, ye una unidat de longaria en o sistema d'unidatz de Planck que estió proposada orichinalment per lo fisico Max Planck.

A longaria de Planck se puede definir a partir de tres constants fisicas fundamentals: a velocidat d'a luz, a constant de Planck y la constant gravitacional. Equivale a la longaria que navesa un fotón, viachiando a la velocidat d'a luz, en o tiempo de Planck.

Asinas, a longaria de Planck *ℓP* ye definida como:

:\ell_\mathrm{P} =\sqrt\frac{\hbar G}{c^3} \approx 1.616\;255 (18) \times 10^{-35}\ \mathrm{m} ,

an c ye la velocidat d'a luz, G ye la constant gravitacional, y h ye la constant de Planck.

## Referencias
Protón

En fisica, o **protón** (d'o griego πρῶτον, prōton 'primero') ye una particla subatomica con una carga electrica elemental positiva 1 (1,6 × 10-19 C), ye igual en valor absoluta y de sinyal contrario a la de l'electrón, y una masa 1836 vegadas superior a la d'un electrón. A suya antiparticla, l'antiprotón, tien carga negativa -1.

Se veye o protón como estable, con un buega inferior en a suya vida meya d'uns 1035 anyadas, encara que cualques teorías predicen que lo protón puede desintegrar-se en atras particlas. Orichinalment se pensó que o protón yera una particla elemental, pero dende lo decenio de 1970 existe una evidencia solida de que ye una particla composada. Pa a cromodinamica cuantica o protón ye una particla formada per l'unión estable de tres quarks.

O protón y lo neutrón, en conchunto, se conoixen como nucleons, ya que conforman o nuclio d'os atomos. En un atomo, o numero de protons en o suyo nuclio determina as propiedaz quimicas de l'atomo y qué mena d'elemento quimico ye.

## Referencias
Avenida Tenor Fleta

L**'avenida Tenor Fleta** ye una avenida d'a ciudat aragonesa de Zaragoza. Ye una d'as prencipals vías d'o barrio de Sant Chusé de conchunta con l'avenidas de Sant Chusé y Miguel Servet.

Prene o suyo nombre d'o cantaire d'opera Miguel Fleta.

## Referencias
RTS,S

**RTS,S** (nombre comercial **Mosquirix**) ye una vacuna contra a malaria basada en proteínas recombinants. En octubre de 2021, a vacuna recibió lo refirmo d'a Organización Mundial d'a Salut (OMS) pa un *emplego amplo* en ninos, lo que a convirtió en a primera vacuna candidata contra a malaria y a primera vacuna pa tractar l'infección parasitaria en recibir ista recomendación.

A vacuna RTS,S estió concebida y creyada en zaguerías d'o decenio de 1980 per cientificos que treballaban en os laboratorios de SmithKline Beecham Biologicals (agora GlaxoSmithKline (GSK) Vaccines) en Belchica. A vacuna se desembolicó encara mas a traviés d'una colaboración entre GSK y l'Instituto de Investigación de l'Exercito Walter Reed en l'estau estausunidense de Maryland y ha estau financiada en parti per a Iniciativa de Vacuna contra a Malaria PATH y a Fundación Bill y Melinda Gates. A suya eficacia oscila entre o 26 y o 50 % en lactants y ninos chiquez.

Aprebada pa lo suyo emplego per l'Achencia Europea de Medecinas (EMA) en chulio de 2015, ye a primera vacuna contra a malaria autorizada d'o mundo y tamién a primera vacuna autorizada pa lo suyo emplego contra una malotía parasitaria humana de cualsequier tipo. Lo 23 d'octubre de 2015, o Grupo Asesor Estratechico d'Expertos en Inmunización (SAGE) d'a OMS y o Comité Asesor de Politicas de Malaria (MPAC) recomendoron de conchunta una implementación piloto d'a vacuna en Africa. Iste prochecto piloto de vacunación se metió en marcha o 23 d'abril de 2019 en Malaui, o 30 d'abril de 2019 en Ghana y lo 13 de setiembre de 2019 en Kenya.

## Referencias
Sòrga

**Sòrga** ye en idioma occitán un nombre común que designa a un río en cheneral y puet fer referencia a:
* A **[[Río Sòrga (Avairon)|Sòrga]]**, un **río** occitán d'o departamento d'Avairon.
* A **[[Río Sòrga (Vauclusa)|Sòrga]]**, un **río** occitán d'o departamento de Vauclusa.
***[[Sòrgas]]** (en francés *Sorgues*), una **[[Comunas de Francia|comuna]]** d'o departamento de Vauclusa.
Neutrón

En fisica, o **neutrón** ye una particla subatomica que tien como simbolo *n* u *n<sup>0</sup>*, sin carga electrica y de masa liucherament superior a la d'o protón. Lo neutrón se clasifica como barión, per estar componiu per tres quarks, y como nucleón pa formar parti, de conchunta con o protón, d'os nuclios d'os atomos, fueras de l'isotopo mas común de l'hidrocheno, 1 H, formau per un solenco protón y un electrón. Mientres o numero de protons en un nuclio ye o numero atomico y define o tipo d'elemento d'as formas atomicas, o numero de neutrons determina l'isotopo d'un elemento.

Difuera d'o nuclio, os neutrons son inestables, se sozmeten a la desintegración beta y tienen una vida meya d'arredol de quince menutos (tn = 881,5 ± 1,9 s). Os neutrons libres se producen en as reaccions nucleyars de fusión y fisión. Encara que no ye un elemento quimico, o neutrón libre a vegadas figura en os quadros de nucleidos.

## Referencias
Fotón

O **fotón** (d'o griego: φῶς, phōs, luz) ye un tipo de particla elemental. Ye lo quantum d'o campo electromagnetico, incluyida a radiación electromagnetica, como a luz y as ondas de radio, y portador de fuerza en l'electromagnetismo. Os fotons no tienen masa, per lo que de cutio se mueven a la velocidat d'a luz en o vuedo, 299.792.458&nbsp;m/s. Lo fotón perteneix a la clase de bosons.

Como totas as particlas elementals, os fotons actualment s'explican millor per meyo d'a mecanica cuantica y exhiben una dualidat onda-particla, asinas, o suyo comportamiento presenta propiedaz tanto d'ondas como de particlas. O concepto de fotón s'orichinó mientres os dos primers decenios d'o sieglo XX con o treballo d'Albert Einstein, qui se basó en a investigación de Max Planck.

## Referencias
Río Yesa

O **río Yesa** ye un río aragonés afluent por a dreita d'o río Bellós.

Naixe amán de Moriello de Sant Pietro, en a muga entre os municipios de Fanlo y Boltanya y desemboca en o río Bellós entre as localidaz de Puyarruego y Escalona, en o municipio de Puértolas.

## Feguras de
* PIC Río Yesa. Puent de Moriello de Sant Pietro. ES2410050.

## Referencias

## Vinclos externos
*  Río Yesa. Puente de Morillo de Sampietro. Punto de interés fluvial
Río de la Larri

El **río de la Larri** ye un río aragonés afluent por la izquerda d'el río Cinca.

Naixe de las auguas provenients de la conoixida como fuent d'el Tromacal y de bels barrancos baixo las puntas Alta (2.902 m) y Baixa de las Blancas (2.702 m). Reculle tamién las auguas d'el barranco de la Larri, orichinau en es ibons de la Larri u Gorgos d'el Tromacal.

Baixa por la valle de la Larri, una valle glaciar penchada sobre la valle Verde, formando polius saltos d'augua en o suyo recorriu como es *churros de la Gruta* u la *chorrota de la Larri* (180 m d'altaria). El suyo zaguer trampo ye incluyiu en el Parque Nacional d'Ordesa y de las Tres Serols.

## Referencias

## Vinclos externos
*  Chorrota de la Larri en European waterfalls.
Fernando Maestro Guerrero

**Fernando Maestro Guerrero** naixiu de L'Almunia de Donya Godina (Val de Xalón, Aragón) en 1958 ye un maestro, escritor, etnografo y divulgador de tradicions prencipalment relacionadas con os chuegos y esportes tradicionals y as interrelacions personals que cheneran. Ye o fundador de l*'Asociación Europea de Juegos y Deportes Tradicionales*, que en l'actualidat tien mas de 700.000 asociaus de 19 países; tamién ye fundador d'o Museo de Chuegos Tradicionals de Campo, en uns locals que dinantes yeran tres pallers, acondicionaus y cedios per lo concello de Campo y a on s'exposa a suya colección particular enamplada con adquisiones feitas per lo mesmo museo dende a suya inaguración en 1998.

En l'actualidat ye o director d'o Museo, y vicepresident de l'Asociación Europea, fa labors de divulgación d'os chuegos tradicionals y contina escribindo articlos y libros.

## Obra
* 1991: *Juegos tradicionales aragoneses en la escuela*. De conchuntas con Alfredo Larraz Urgelés. Mira Editores SA. ISBN 84-86778-30-1
* 1996: *Del tajo a la replaceta: juegos y divertimentos en el Aragón rural*. Ediciones 94, Zaragoza. ISBN 84-88921-04-7
* *Juegos Tradicionales Infantiles en Aragón*. Coleccionable por fasciclos entregaus con o diario *[[El Periodico de Aragón]]*.

## Vinclos externos
*  ''Fernando Maestro: He practicado todos los juegos. No puedes explicar algo sin practicarlo.''
Nana amariella

Una **nana amariella** u **estrela de tipo-G d'a secuencia prencipal** u **estrela nana G** ye una estrela d'a secuencia prencipal (clase de luminosidat V) de tipo espectral G. Una estrela d'ista mena tien arredol de 0,8 a 1,2 masas solars y una temperatura superficial comprendida entre 5.300 y 6.000 K. Igual que atras estrelas d'a secuencia prencipal, una estrela de tipo-G d'a secuencia prencipal ye en o proceso de convertir l'elemento hidrocheno en helio en a suya nuclio per meyo d'a fusión nucleyar.

Lo Sol, estrela a la cual la Tierra ye unida gravitacionalment en o sistema solar y l'obchecto con mayor magnitut aparent, ye un eixemplo d'estrela de tipo-G d'a secuencia prencipal. Cada segundo, o Sol fusiona arredol de 600 millons de toneladas d'hidrocheno en helio, convertindo amán de 4 millons de toneladas de materia en enerchía. Amás d'o Sol, atros eixemplos bien conoixius d'estrelas de tipo-G d'a secuencia prencipal incluyen Alpha Centauri A, Tau Ceti y 51 Pegasi.

## Referencias
Luminosidat

A **luminosidat** ye una medida absoluta d'a potencia electromagnetica radiada (luz), a potencia radiant emitida per un obchecto emisor de luz a lo largo d'o tiempo. En astronomía, a luminosidat ye a cantidat total d'enerchía electromagnetica emitida per unidat de tiempo per una estrela, galaxia u unatro obchecto astronomico.

En unidaz d'o sistema internacional, a luminosidat se mide en joules per segundo u watts. En astronomía, as valors de luminosidat se dan a ormino en termins d'a luminosidat d'o Sol, L⊙. A luminosidat tamién se puede dar en termins d'o sistema de magnitut astronomica: a magnitut bolometrica absoluta (Mbol) d'un obchecto ye una medida logaritmica d'a suya taxa d'emisión d'enerchía total, mientres que a magnitut absoluta ye una medida logaritmica d'a luminosidat adintro d'un rango de longaria d'onda especifico u banda de filtro.

En contraste, o termin brilo en astronomía se fa servir por un regular pa referir-se a lo brilo aparent d'un obchecto: ye decir, qué tan brilant pareix un obchecto pa un observador. Lo brilo aparent depende tanto d'a luminosidat de l'obchecto como d'a distancia entre l'obchecto y l'observador, y tamién de cualsequier absorción de luz a lo largo d'o camín entre l'obchecto y l'observador. A magnitut aparent ye una medida logaritmica de brilo aparent. A distancia determinada per as midas de luminosidat puede estar bella cosa ambigua y, per tanto, a vegadas se denomina distancia de luminosidat.

## Referencias
Distancia de luminosidat

A **distancia de luminosidat** ye un concepto utilizau en astronomía pa expresar a distancia d'un obchecto astronomico distant d'a cantidat de luz recibida d'iste obchecto. S'obtiene en comparar la magnitut absoluta (M) de l'obchecto y la suya magnitut aparent (m) per meyo d'a formula matematica:

 D_L = 10^{\frac{(m - M)}{5}+1}

an DL ye la distancia en parsecs.

## Referencias
Faixas Tortas

**Faixas Tortas** (en castellano *Fajas Tortas*) ye una partida d'o termin municipal de Binéfar. Muga con a partida de *La Carpina* por o nord-ueste, con l'A-22 por o sud y con a partida de *Penchat* por l'este.

## Toponimia
Apareixe por primera vegada en l'amillaramiento de 1862. Ye un toponimo transparent que se composa d'os elementos "faixa" (d'o latín FASCIA) y "torta" (d'o latín TŎRTU).

Seguntes Benito Coll a voz "faixa" (con fonetica aragonesa u catalán) encara yera utilizada en Binéfar en primerías d'o sieglo XX pa fer referencia a un segmento de tierra de labranza luengo y estreito. I hai documentación con ixe significau en un catastro ya desapareixiu de dita villa d'o sieglo XVII.

L'adchectivo "torta", femenino de "tort" fería referencia a la curvatura d'as faixas d'iste terreno. Ye intresant sinyalar que a vocal breu tonica latina no diftonga, como ye habitual en catalán y no en aragonés estándard que daría "tuerta".

## Referencias
El Sosal

**El Sosal** ye una partida d'o termin municipal de Binéfar. Muga con as partidas de El Perel, Matacabras, Balsatorre, La Cova, El Sisallar y La Portellada.

## Toponimia
Apareixe por primera vegada en un manuscrito d'o 20 de noviembre de 1760 correspondient a un protocolo notarial de Miguel
Dobato.

Fa referencia a un terreno a on se troba a *[[Suaeda fruticosa]]*, planta d'a que se fan servir as suyas cenisas en a obtención d'a sosa (de l'arabe /sawdā’/).

## Referencias
El Sisallar

**El Sisallar** ye una partida d'o termin municipal de Binéfar. Muga con as partidas de Colmenar (Esplús), La Portellada y l'autopista A-22.

## Toponimia
Apareixe por primera vegada en l'amillaramiento de 1881.

Fa referencia a un terreno a on se troba o sisallo u *[[Salsola vermiculata]]* (en catalán *sisall*), mata tipica de terrenos mediterranios aridos. Ista voz se conserva en a comarca de Litera en as parlas de transición d'Alins, Zanui, Calasanz y Sant Istevan de Litera y se feba servir encara en Binéfar en primerías d'o sieglo XX

O toponimo "Sisallar" ye rechistrau en a toponimia catalana y tamién en l'aragonesa en puestos a on se troba ista planta como por eixemplo en Magallón u en a redolada de Zaragoza y a val meya d'Ebro.

## Referencias
La Portellada (Binéfar)

**La Portellada** ye una partida d'o termin municipal de Binéfar. Muga con as partidas de La Figuera, El Sisallar, Penchat y l'autopista A-22.

## Toponimia
A voz *portellada* encara se feba servir en Binéfar en primerías d'o sieglo XX con o significau de "garganta u paso estreito entre dos monts". Se puede trobar en Aragón en l'ambito catalanoparlant en a localidat de La Portellada, en a comarca d'o Matarranya. En a val de Benás un *portiello* ye una "obredura que se fa en a paret d'una finca rustica para que i pueda dentrar o ganau u fer as fayenas agricolas"

## Referencias
La Portellada (desambigación)

**La Portellada** puet fer referencia a:

***[[La Portellada]]**, un municipio de lo Matarranya, (Teruel).
***[[La Portellada (Binéfar)|La Portellada]]**, una partida rural de lo termin municipal de Binéfar (Uesca).
La Figuera (Binéfar)

**La Figuera** ye una partida d'o termin municipal de Binéfar. Muga con as partidas de La Portellada, Penchat, La Grallera y os municipios d'Esplús y Binazet.

## Toponimia
Iste toponimo tien o suyo orichen en una antiga aldeya conoixida como "Torres de la Figuera" I hai tamién documentación de que a ilesia de Santa María de la Figuera perteneixeba ya a Binéfar en 1540, dica que se s'albandonó definitivament a localidat en 1547. Como partida rural apareixe en un documento notarial de Joaquín Castanera a 3 de marzo de 1766:

Ye un toponimo transparente formau por o fitonimo figuera (d'o latín *FICARIA*), present en catalán y aragonés, asinas como en a toponimia d'istos dos dominios lingüisticos.

## Referencias
La Grallera

**La Grallera** ye una partida d'o termin municipal de Binéfar. Muga con as partidas de La Figuera, La Carpina, Paraguay, Fovet y o municipio de Binacet.

## Toponimia
O toponimo *grallera* fa referencia a o "puesto a on viven as grallas" (d'o latín *gracŭla*) y se documenta por primera vegada en l'amillaramiento de 1862 En primerías d'o sieglo XX encara ye documentau l'uso d'ista palabra en Binéfar.

Se puet trobar o toponimo en bels municipios d'a provincia de Uesca como Binacet, Estadilla, Torla u Lanuza , asinas como en cualques localidaz d'a zona occidental d'a provincia de Leida.

Como apelliu apareixe en o libro d'o monedache d'a redolada d'a Cinca y Litera: en son eixemplos "Eximeno Gralliera" (en Valcarca) u "Bertomeo Gralliera" (en Esplús).

## Referencias
Malcup

**Malcup** ye una partida d'o termin municipal de Binéfar. Muga con os termins municipals de Sant Istevan de Litera y Altorricón y con as partidas d'el Sosal y d'el Sisallar.

## Toponimia
O toponimo ye formau por dos elementos. O primero d'éls sería l'adchectivo "mal" (d'o latín *malus*). A segunda parti la formaría o substantivo catalán "cup", que ye o "recipient a on se pisa a uva", en aragonés "cubo" (d'o latín *cupus*), termín iste zaguero rechistrau encara en Binéfar en primerías d'o sieglo XX.

## Referencias
Teixiu cartilachinoso fibroso

Lo **teixiu cartilachinoso fibroso** u **fibrocartilago** ye una mena de teixiu cartilachinoso con un muitas fibras de colacheno en la matriz.

Se troba en los discos intervertebrals, la simfisi pubiana, y los meniscos de las articulacions.

## Referencias

## Bibliografía
* MACÍAS RODRÍGUEZ, Domingo, AYUSO GARCÍA, Manuel, GUTIÉRREZ CALDERÓN, María Francisca: *Anatomía aplicada*. Anaya, 2017.
Canceller d'Austria

O **Canceller d'Austria** (en alemán **Bundeskanzler** u **Bundeskanzlerin**, si ye una muller) ha estau tradicionalment a denominación d'o Chefe de gubierno d'Austria. Entre lo periodo de 1938 dica 1945 lo cargo desapareixió, ya que Austria estió anexada a Alemanya per Adolf Hitler.

## Cancellers democraticos d'Austria dende 1945

## Referencias
Canceller d'a Corona d'Aragón

O **Canceller d'a Corona d'Aragón** yera la figura prencipal d'a Cancelleria Reyal, l'organismo administrativo de normalización lingüistica d'os documentos d'a Corona d'Aragón. Estió fundada per Chaime I d'Aragón en l'anyo 1264, ocupando-se d'a redacción de tot tipo de documentos administrativos: certificaus, letras reyals u licencias, entre atras.  Os textos se redactaban en catalán, aragonés y latín, los tres idiomas oficials d'a Corona.

## Lista de Cancellers
* 1218 Berenguer II de Palou, bispe de Barcelona (1212-1241).
* 1255 Andreu d'Albalat, bispe de Valencia (1248-1276).
* ? Arnau de Torres.
* ? Ponç de Vilaró.
* 1294-1295 Johan de Proixida
* 1295-? Ramon Despont, bispe de Valencia (1288-1312).
* 1313/14-1318 Chuan d'Aragón y Anchú, arcebispe de Toledo (1319-1327).
* ~ 1320-1325 Ramon Gastó, bispe de Valencia (1312-1348).
* 1325-1334 Gastón de Montcada, bispe de Uesca (1324-1328).
* ~ 1336-1338 Pero López de Luna, arcebispe de Zaragoza (1314-1345).
* 1338-1339 Pero I.
* 1339-1345 Pero López de Luna, arcebispe de Zaragoza (1314-1345).
* 1344-? Hugo de Fenollet, bispe d'Elna (1342-1346) y de Vic (1346-1348).
* 1347-? Johan Ferrández d'Heredia, arcebispe de Tarragona y castellán d'Amposta.
* 1348-1353 Hugo de Fenollet, bispe de Valencia (1348-1356).
* 1353-1374 Pero Glascario, bispe de Uesca (1351-1357) y arcebispe de Tarragona (1357-1380).
* 1375-d 77 Lope Ferrández de Luna, arcebispe de Zaragoza (1351-1382).
* 1382-1383 Ferrando Pérez Muñoz, bispe de Uesca (1372-1383).
* 1383-? Ramon d'Escales, bispe d'Elna (1377-1380), de Leida (1380-1386) y de Barcelona (1386-1398).
* ~ 1387-1399 García Ferrández d'Heredia, arcebispe de Zaragoza (1383-1411).
* ?-1407 Ényec de Vallterra, arcebispe de Tarragona (1387-1407).
* 1407-1409 Francesc de Blanes i de Palau, bispe de Chirona (1408-1409) y de Barcelona (1409).
* 1413-1418 Pere de Sagarriga i de Pau, arcebispe de Tarragona (1407-1418).
* 1419-1422 Alonso de Argüello, bispe de Sigüenza (1416-1420) y arcebispe de Zaragoza (1420-1429).
* ~ 1422-1439 Dalmau de Mur y Cervellón, arcebispe de Tarragona (1419-1424) y de Zaragoza (1431-1456).
* ~ 1450 Chorche Bardaixí, bispe de Tarazona (1443-1464).
* ~ 1452-1453 Arnau Roger de Pallars i de Foix, bispe d'Urchel (1443-1461).
* ~ 1454-1465 Pero Ximenez d'Urreya, arcebispe de Tarragona (1446-1489).
* 1465-1466 Johan d'Aragón (1460-1475).
* 1466-1480 Pero Ximenez d'Urreya, arcebispe de Tarragona (1446-1489).
* 1480-1484 Joan Margarit i Pau, bispe de Chirona (1462-1484).
* 1484-1510 Pero de Cardona, bispe d'Urchel (1472-1510).
* ~ 1510 Gonzalo Ferrández d'Heredia, arcebispe de Tarragona (1490-1511).

## Se veiga tamién
*Canceller d'Aragón.

## Referencias
Neutrino

O **neutrino** (de l'italiano *neutrino* "chiquet neutrón") ye una particla elemental sin carga electrica con una masa muit chicota y un spin 1/2.

O feito de tener spin fraccionario fa que os neutrinos formen parti d'a familia de particlas clamadas fermions, y adintro d'ista, en o grupo d'os leptons, que se caracterizan per no estar sozmetius a la interacción fuerte. Tampoco interactúan con a fuerza electromagnetica, nomás lo fan con a gravedat y con l'interacción feble.

Ye a segunda particla mas abundant de l'universo, dimpués d'os fotons, asinas trillons de neutrinos nos trascruzan cada segundo sin afectar-nos. Se conoixen tres menas de neutrinos (tamién clamaus "gustos"): o neutrino electronico, o neutrino muonico y o neutrino tauonico, simbolizaus como \nu_e, \nu_\mu i \nu_\tau, respectivament. Una d'as trazas mas estranyas d'os neutrinos ye que oscilan entre os tres gustos mientres viacheyan, ye decir, no tienen un gusto fixo sino que van cambiando entre os tres conoixius.

## Referencias
Fermión

Un **fermión** ye uno d'os dos tipos basicos de particlas elementals que existen en a naturaleza (l'atro tipo ye lo bosón). Os fermions se caracterizan per tener spin semi-entero (1/2, 3/2,...).

En o modelo estándard de fisica existen dos tipos de fermions fundamentals, os quarks y os leptones. Os fermions se consideran os constituyents basicos d'a materia. Iste tipo de particla se diz asinas en a honor d'o cientifico italiano Enrico Fermi.

## Tipos de fermions

## Referencias
Salvador Jorge Blanco

**José Salvador Omar Jorge Blanco**, conoixito como **Salvador Jorge Blanco** u **Jorge Blanco**, naixito de Santiago de los Caballeros (Republica Dominicana) o 5 de chulio de 1926 y muerto en Santo Domingo (Republica Dominicana) o 26 d'aviento de 2010, estió un avogato, escritor y politico dominicano, President d'a Republica Dominicana en 1982-1986.
William Shatner

**William Shatner**, naixiu de Mont-reyal (Canadá) lo 22 de marzo de 1931, ye un actor y cantaire canadiense que se fació famoso en tot o mundo y mesmo se convirtió un icono cultural per a suya interpretación de James T. Kirk, o capitán d'a nau *[[USS Enterprise|Enterprise]]* en a serie de televisión de ciencia-ficción *[[Star Trek]]*, en os periodos 1966-1969 y 1973-1974, y en siet secuelas cinematograficas entre 1979 y 1994.

En 2021, con 90 anyadas d'edat, se convertió en a persona mas loncheva d'a historia en viachar enta l'espacio, gracias a la misión privada *[[Blue Origin]]* d'o mainate estausunidense Jeff Bezos.

Amás d'actuar, Shatner ha teniu una cursa musical que consta d'ueito discos, que prencipió con l'enguero d'o suya disco debut *[[The Transformed Man]]* (1968). Shatner gosa decir as letras en un estilo de lectura interpretativa.

## Referencias

## Se veiga tamién
* Cintas interpretadas por William Shatner.
Mustasì

O **Mustasì** (en Italiano *Mostaccino*) ye una galleta tradicional de Lombardía, tipica sobre tot de Crema. Ye feita con unas cuantas especias, por lo que tiene un gusto picant.

## Elaboración
S'emplega principalment en l'empleno de lo *tortelli cremaschi*, un plato dulce tipico tamién de la zona.

## Historia
Esta galleta picant ya era conoixida en la cocina de lo sieglo XVI. En l'Antigüedat lo suyo uso se estendeba por toda Lombardía, encara que dimpués lo suyo consumo quedó reduciu a la ciudat de Crema y la suya redolada.

## Bibliografìa
* Alberto Naponi: *La poesia è un risotto all'acciuga. Il mio viaggio nelle meraviglie della cucina e della vita*, Rizzoli, 2014, ISBN 88-586-7327-1
* Vincenzo De Cesare: *Tradizione alimentare e territorio: l’esempio del cremasco*, tese de formadura, 24a mayo 2007 en la Universidat de Milán.

## Referencias

## Se veiga tamién
* Tortelli cremaschi.

## Vinclos externos
Epitelio pseudoestratificau columnar

L**'epitelio pseudoestratificau columnar** ye una mena d'epitelio simple con nuclios posicionaus a diferents altarias, lo que fa que pareixca un epitelio estratificau.

En las vías respiratorias (bronquios, traquia y larinche), bi ha un epitelio pseudoestratificau columnar con cilios. Se puede trobar atras menas de teixiu pseudoestratificau columnar en la prostata, los conductos deferents, l'epididimo, l'endometrio y l'oyiu interno.

## Referencias

## Bibliografía
* MACÍAS RODRÍGUEZ, Domingo, AYUSO GARCÍA, Manuel, GUTIÉRREZ CALDERÓN, María Francisca: *Anatomía aplicada*. Anaya, 2017.
Dialectos de Pulla

Los **dialectos de [[Pulla]]**, historicament charraus en l'actual rechión administrativa, no forman un bloque homochenio: de feito los dialectos charraus en os sectors centro-septentrionals d'a rechión fan parti d'o grupo meridional intermedio, mentre los dialectos salentins, charraus en a parti meridional d'a rechión, perteneixen a lo grupo meridional extremo.
Luengas siculo-calabro-salentinas

Las **luengas siculo-calabro-salentinas**, tamién clamadts **luengas extremo-meridionals** son un conchunto de luengas italianas centro-meridionals charratas en o sud d'a peninsula italica y en a Isla de Sicilia. Tradicionalment se gosa usar la denominación chenerica d'idioma siciliano pa referir-se a istas luengas. Manimenos cualques autors prefieren restrinchir l'uso d'o termin "siciliano" solament a lo conchunto de dialectos charratos en a Isla.

## Clasificación

Iste grupo ye formau per:
*Lo siciliano
*Lo calabrés
*Lo salentín

Dentro d'as luengas romances istas luengas fan parti d'as luengas italianas centro-meridionals a vegatas clamadas italorromanicas.

## Referencias
Lista de castiellos d'Azerbaichán

Esta lista replega los castiellos ubicaus en a Republica d'Azerbaichán.

## Lista

## Referencias

* Traduciu dende w:gl:Castelos de Acerbaixán.

## Vinclos externos
 
* Monumentos históricos Azerbaijans.com
Aleksandar Mitrović

**Aleksandar Mitrović** (en serbio Александар Митровић; naixiu de Smederevo, Yugoslavia o 16 de setiembre de 1994), ye un futbolista serbio que chuga de Debantero en o Fulham y en a selección Serbia.

## Vinclos externos

* Soccerway.
* National Football Teams.
* Reprezentacija.rs.
Dejan Stanković

**Dejan Stanković** (en serbio Дејан Станковић) naixiu de Belgrado, Yugoslavia, l'11 de setiembre de 1978 ye un futbolista serbio retirau que chugaba de centrocampista y actualment entrenador entrenador de futbol d'o Crvena zvezda.

## Vinclos externos

* Soccerway
* National Football Teams
* Reprezentacija.rs
Costiella

Las **costiellas** son uesos plans y alargaus d'o escleto axial comparables a arcos, que s'estienden dende la columna vertebral dica la espineta, a lo que s'unen a traviés de cartilagos costals.

Las costiellas tienen un orichen endoesqueletico ligau a los mioseptos de los primers cordaus. La función orichinal de las costiellas ye protectora.

En lo ser humán bi ha doce de cada costau. Las siet primeras s'articulan con la espineta por meyo d'un cartilago propio y son las costiellas verdaderas. Las costiellas que van dende la ueitena dica la decena s'unen a traviés d'os suyos cartilagos a un cartilago común, que se articula con la espineta (costiellas falsas). La oncena y docena costiella no s'articulan con la espineta y son las costiellas flotants.

## Referencias

## Bibliografía
 Adolfo Aguilar, Eduardo de Juana y Arturo Morales. *Historia Natural*, tomo 6 *Zoología - Vertebrados*. Carroggio, 1989.
Siniša Mihajlović

**Siniša Mihajlović** (en serbio Синиша Михајловић;) naixiu de Vukovar o 20 de febrero de 1969 y muerto en Roma o 16 d'aviento de 2022), estió un futbolista y entrenador serbio que chugaba de esfensa. Como futbolista destacaba por la suya habilidad tirando faltas y ye recordau como un d'os millors chugadors tirando faltas d'a historia, ye lo solo chugador en aconseguir un triplete de tiros de falta.

## Vinclos externos

* National Football Teams
* Reprezentacija.rs
Yulia Peresild

**Yulia Sergeevna Peresild** (en ruso: *Юлия Сергеевна Пересильд*), naixida de Pskov (en l'antiga Unión Sovietica, hue Rusia) lo 5 de setiembre de 1984, que ye la primera actriz profesional en convertir-se en cosmonauta dimpués d'o suyo vuelo espacial enta la ISS en octubre de 2021 pa filmar a cinta The Challenge que ye a primera rodada en l'espacio.

## Misions

## Filmografía

### Cintas

### Series de Televisión

## Referencias
Vyzov

***Vyzov*** (títol orichinal en ruso **Вызов**) ye una cinta rusa de l'anyo 2022, dirichida por Klim Shipenko y producida por Denis Zhalinsky, Eduard Iloyan, Dmitry Rogozin, Aleksey Trotsyuk, Sergey Titinkov, Vitaly Shlyappo y Konstantin Ernst con guión de Bakur Bakuradze y Klim Shipenko, protagonizada por Yulia Peresild, Klim Shipenko, Alyona Mordovina, Vladimir Mashkov, Tatyana Dogileva, Sergey Burunov, Polina Agureeva, Maksim Matveyev y Oleg Novitsky.

Ye lo primer largometrache de ficción rodau en l'espacio exterior.

## Reparto
* Yulia Peresild como Zhenya.
* Klim Shipenko
* Alyona Mordovina 
* Vladimir Mashkov 
* Tatyana Dogileva
* Sergey Burunov
* Polina Agureeva
* Maksim Matveyev
* Oleg Novitsky como Ivanov

## Argumento
O cosmonauta Ivanov pierde a suya conoixencia entre que la nau espacial ye en vuelo. Os medicos deciden que será necesario realizar una cirurchía cardiaca en gravedat zero. A ciruxana Zhenya, que no tiene tiempo pa criar a la suya filla de tres anyadas d'edat, se ye preparando pa lo vuelo.

## Se veiga tamién
* Cine en 2022.
* Cintas de 2022.

## Referencias
Windows 11

**Windows 11** ye una versión important d'o sistema operativo de Microsoft Windows desarrollau per Microsoft. Presentau lo 24 de chunio de 2021, con un lanzamiento lo 5 d'octubre de 2021, Windows 11 ye lo succesor de Windows 10, lanzau en 2015.

## Referencias
Kotlin

**Kotlin** ye un lenguache de programación de proposito cheneral, multiplataforma y multiparadigma. A suya caracteristica mas destacada ye contar con inferencia de tipos. Ye disenyau pa poder interoperar de tot con Java tanto con a librería de clases de Java como con a maquina virtual de Java (JVM). Gracias a l'imferencia de tipos, a suya sintaxi ye mas concisa que la de Java.

Amás de JVM, Kotlin tamién puede compilarse a JavaScript (per eixemplo pa aplicacions web) u a codigo nativo pa iOS u Android.

Kotlin ye desarrollau sobretot per l'interpresa JetBrains en as suyas oficinas de Sant Petersburgo (Rusia). Lo suyo nombre promana d'a isla de Kotlin, situada amán de Sant Petersburgo.

Lo 7 de mayo de 2019, Google anunció que lo lenguache de programación Kotlin ye agora lo suyo lenguache preferiu pa os desembolicadors d'aplicacions d'Android. Dende o lanzamiento d'Android Studio 3.0 en octubre de 2017, Kotlin s'ha incluyiu como una alternativa a lo compilador estándard de Java.

## Ola mundo
Iste programa en Kotlin s'escribe: 

```kotlin
fun main() {                         
    println("Ola mundo!")           
}
```


## Referencias

## Vinclos externos
*Pachina web oficial d'o lenguache de programación Kotlin
Motor de videochuego

Un **motor de videochuego** (en anglés *game engine*) ye un software disenyau sobretot pa lo desarrollo de videochuegos y que, per un regular, incluye bibliotecas y programas de refirme relevants. A terminolochía de *motor* ye semellant a lo termin *motor de software* emplegau en a industria d'o software.

Os desembolicadors pueden fer servir motors de videochuegos pa construyir chuegos pa consolas de videochuegos y atros tipos d'ordinadors. A funcionalidat prencipal que gosa proporcionar un motor de chuego puede incluyir un motor de renderizau (*renderizador*) pa graficos 2D u 3D, un motor de fisica u detección de colisions (y respuesta a colisions), soniu, secuencias de comandos, animación, intelichencia artificial, rez, transmisión, administración de memoria, subprocesos, suporte de localización, graficos de escena y suporte de video pa cinematicas. Os implementadores de motors de chuegos a ormino estalbian en o proceso de desarrollo de chuegos reutilizando u adaptando, en gran parti, o mesmo motor de chuegos pa producir chuegos muit diferents u pa aduyar a portiar chuegos a multiples plataformas.

## Referencias
Godot

**Godot** ye un motor de videochuego multiplataforma, de baldes y de codigo ubierto lanzau baixo a licencia MIT. En primeras estió desarrollau en 2007 per os desembolicadors de software archentinos Juan Linietsky y Ariel Manzur pa cuantas interpresas en America Latina antis d'o suyo lanzamiento publico en 2014. L'entorno de desarrollo s'executa en cuantos sistemas operativos, incluyius Linux, BSD, macOS y Microsoft Windows. Ye disenyau pa creyar videochuegos en 2D y 3D enfilaus a plataformas de PC, mobils y web.

Godot fa servir o suyo propio lenguache de programación incorporau, GDScript, que ye sintacticament semellant a Python.

## Vinclos externos
* Pachina web oficial de Godot

## Referencias
Unity (motor de videochuego)

**Unity** ye un motor de videochuego desarrollau per Unity Technologies, anunciau y lanzau per primera vegada en chunio de 2005 en a Conferencia Mundial de Desembolicadors d'Apple Inc. como motor de videochuego exclusivo de Mac OS X. Dende alavez, o motor s'ha enamplau gradualment pa admitir una variedat de plataformas d'ordinadors, dispositivos mobils, videoconsolas y realidat virtual. Ye particularment popular pa o desarrollo de chuegos mobils iOS y Android y se fa servir pa chuegos como Pokémon Go, Monument Valley, Call of Duty: Mobile, Beat Saber y Cuphead. Se considera facil de fer servir pa desembolicadors principiants y ye popular pa lo desarrollo de chuegos independients.

O motor se puede fer servir pa creyar chuegos tridimensionals (3D) y bidimensionals (2D), asinas como simulacions interactivas y atras experiencias. O motor ha estau adoptau per industrias allenas a los videochuegos, como o cine, l'automoción, l'arquitectura, l'incheniería, a construcción y as Fuerzas Armadas d'os Estaus Unius.

## Vinclos externos
* Pachina web oficial de Unity

## Referencias
Unreal Engine

**Unreal Engine** ye un motor de videochuego ye un motor de videochuego desarrollau per Epic Games, que se presentó per primera vegada en o videochuego Unreal de 1998. Desenvuelto en primeras pa videochuegos de disparos en primera persona pa PC, dende alavez s'ha emplegau en una variedat de cheneros de chuegos tridimensionals (3D) y ha estau adoptau per atras industrias, especialment l'industria d'o cine y a televisión. Escrito en C ++, Unreal Engine presenta un alto grau de portabilidat y ye compatible con una ampla gama de plataformas d'ordinador, dispositivos mobils, videoconsolas y realidat virtual.

A zaguera cheneración ye Unreal Engine 4, que se lanzó en 2014 baixo un modelo de conduta. Dende 2015, se puede descargar de baldes, con o suyo codigo fuent disponible en un rebost privau de GitHub. Epic permite o suyo emplego en productos comercials basau en un modelo de regalías, per lo cheneral solicita a los desembolicadors lo 5 % d'os ingresos d'as vendas, encara que Epic desime d'ista tarifa a los desembolicadors que publican os suyos chuegos a traviés d'Epic Games Store. Lo 13 de mayo de 2020, Epic anunció que a suya parti d'as regalías d'os chuegos desarrollaus en Unreal Engine no s'aplicará dica que os desembolicadors haigan obteniu lo suyo primer millón de dolars estatounitenses en ingresos, aplicando retroactivament a l'1 de chinero de 2020. Unreal Engine 5 ye programau pa lo suyo lanzamiento completo en primerías de de 2022.

Unreal Engine ye popular entre os chuegos de PC y videoconsolas con altas capacidatz graficas y se fa servir pa numbrosos chuegos, amás de trobar un emplego adicional en a realización de cintas y atras aplicacions comercials.

## Vinclos externos
* Pachina web oficial de Unreal Engine

## Referencias
Realidat virtual

A **realidat virtual** ye una experiencia simulada que puede estar semellant u de tot diferent a lo mundo real. As aplicacions d'a realidat virtual incluyen entretenimiento (per eixemplo, videochuegos), educación (per eixemplo, entrenamiento medico u militar) y negocios (per eixemplo, achuntes virtuals). Atros tipos distintos de tecnolochía d'estilo realidat virtual incluyen a realidat augmentada y a realidat mixta, a vegadas denominada realidat extendida.

Actualment, os sistemas de realidat virtual estándard fan servir auriculars de realidat virtual u entornos multiproyectados pa chenerar imáchens, sonius y atras sensacions realistas que simulan a presencia fisica d'un usuario en un entorno virtual. Una persona que fa servir un equipo de realidat virtual puede mirar arredol d'o mundo artificial, mover-se en ell y interactuar con elementos u funcions virtuals. L'efecto se creya comunament con auriculars de realidat virtual que consisten en una pantalla amontada en o tozuelo con una chicota pantalla frent a los uellos, pero tamién se puede creyar a traviés de cambras especialment disenyadas con multiples pantallas grans. A realidat virtual por un regular incorpora retroalimentación auditiva y de video, pero tamién puede permitir atros tipos de retroalimentación sensorial.

## Referencias
Ordinador personal

Un **ordinador personal** (u **PC**, de l'anglés *personal computer*) ye un ordinador multiproposito que la suya grandaria, capacidatz y pre le fan factible pa lo suyo emplego individual. Os ordinadors personals son disenyaus pa estar operaus dreitament per un usuario final, y no per un tecnico u experto en computación. A diferencia d'os grans y costosos miniordenadors y mainframes, o tiempo compartiu de muitas personas a lo mesmo tiempo no se fa servir con os ordinadors personals.

Os propietarios d'ordinadors institucionals u corporativas en a decenio de 1960 habieron d'escribir os suyos propios programas pa fer qualsequier treballo util con as maquinas. Si bien os usuarios d'ordinadors personals pueden desarrollar as suyas propias aplicacions, por un regular istos sistemas executan software comercial, software de baldes (*freeware*), que a ormino ye propietario, u software de baldes y de codigo ubierto. Lo software pa ordinadors personals por un regular se desembolica y distribuye independientment d'os fabricants de l'hardware u d'o sistema operativo. Muitos usuarios d'ordinadors personals ya no amenestan escribir os suyos propios programas pa fer emplego d'un ordinador personal, encara que a programación d'o usuario final encara ye factible. Isto contrasta con os sistemas mobils, an o software a ormino ye disponible nomás a traviés d'una canal emparada per o fabricant, y lo desarrollo de programas pa l'usuario final puede veyer-se desalentau per a manca de refirme per parti d'o fabricant.

Dende primerías d'o decenio de 1990, os sistemas operativos de Microsoft y l'hardware de Intel dominoron gran parti d'o mercau d'os ordinadors personals, primero con MS-DOS y dimpués con Microsoft Windows. As alternativas a los sistemas operativos Windows de Microsoft ocupan una parti minoritaria d'a industria. Estes incluyen macOS d'Apple y sistemas operativos de baldes y de codigo ubierto semellants a Unix, como Linux.

L'advenimiento d'os ordinadors personals y la Revolución Dichital simultania han afectau significativament a vida d'as personas en toz os países.

## Se veiga tamién
* Ordinador domestico.

## Referencias